Irland, früher s "Armenhus" vo de damaligen EG, isch im Jahr 2005 eis vo de riichte Länder weltwiit. Jahrelang hets es starks Wachstum gäh. S inflationsbereinigte Pro-Chopf-Iikomme in Irland isch innerhalb vo de EU uf Rang 2. Numme Luxemburg isch no vornedra. So isch es Pro-Chopf-Iikomme ugfähr 31 % höher als des vo Dütschland. Irland wird wege seinere guete wirtschaftliche Entwicklig oft Keltischer Tiger gnennt. Wege em gsetlich festglegte Mindeschtlohn liegt s monatliche Iikomme bi Vollziitagstellte nbi mindescht 1.183 Euro. Nach ere Senkig liegt de Stüürsatz für Unternähme bi numme 12,5 %. S git aber es grosses wirtschaftlichs Gefäll zwüsche de grosse Zentre (Dublin, Limerick, Cork) uf de eine Siite un de ländliche Gebiet uf de andere Siite.